12.07.2022
Иахьа, Аҧсны Ахада Аслан Бжьаниеи аҧсуа делегациеи Иннополис ақалақь иаҭааит. Аҭҵаарақәа рықалақь анапхгара гәыблыла асасцәа ирҧылеит.
Иннополис ақалақь ахада Руслан Шагалиев ақалақь аҭоурых рзеиҭеиҳәеит, уи сингапуртәи архитектор иҧышәа-план ала ишыргылоу. Ақалақь жәашықәса ахыҵуеит.
Аамҭакьаҿк иалагӡаны иаҭахыз аинфраструктура зегьы ргылан: анхарҭатә, аҵараиуратә, амедицинатә, аспорттә, арлахҿыхратә.
Ақалақь ахада ишиҳәаз ала, Иннополис ақалақь ауааҧсыра рхыҧхьаӡара иартәоит 4 193 -ҩык, есҽны аусурахь иаауа азгәаҭаны — 6 519 -ҩык. Акалақь иаланхо ауаа бжьаратәла рықәра — 31 шықәса рҟынӡа иҟоуп, ара инхо ауааҧсыра рахьтә,иугозар, хҩык рахьтә аӡәы IT-специалиступ ма ҵарауаҩуп.
Аусуратә визит аан Аҧсны аҳәынҭқарра аделегациа иара убас Иннополис Ауниверситет иаҭааит.
Ауниверситет аректор Александр Тормасов аҳәынҭқарра Ахада изеиҭеиҳәеит Иннополис аусура атәы.